News Update: “สหรัฐฯ - อียู” บรรลุข้อตกลง ลดพึ่งพาก๊าซธรรมชาติจากรัสเซีย ไบเดนเตรียมหา LNG เพิ่มให้ยุโรป - FINNOMENA
สหรัฐฯ​ และสหภาพยุโรป (EU) ประกาศข้อตกลงสำคัญเกี่ยวกับก๊าซธรรมชาติเหลว หรือ LNG หวังยุโรปลดพึ่งพาพลังงานจากรัสเซีย
25 มี.ค. 2565

สหรัฐฯ และสหภาพยุโรป (EU) ประกาศข้อตกลงสำคัญเกี่ยวกับก๊าซธรรมชาติเหลว หรือ LNG หวังยุโรปลดพึ่งพาพลังงานจากรัสเซีย
ตามข้อตกลงดังกล่าว สหรัฐฯ จะจัดหา LNG ให้แก่สหภาพยุโรปอย่างน้อย 15,000 ล้านลูกบาศก์เมตร ภายในสิ้นปีนี้
EU ประกาศลดการนำเข้าก๊าซจากรัสเซียลง 2 ใน 3 เพื่อตอบโต้สิ่งที่รัสเซียทำกับยูเครน และจะทดแทนด้วยการนำเข้าจากประเทศอื่น รวมถึงสนับสนุนการใช้พลังงานหมุนเวียนมากขึ้น
ข้อตกลงเกิดขึ้นหลังปธน.โจ ไบเดนของสหรัฐฯ เดินทางเยือนกรุงบรัสเซลส์เป็นเวลา 3 วัน โดยไบเดน และเออร์ซูลา ฟอน เดอร์ เลเยน ประธานคณะกรรมาธิการยุโรป ได้หารือกัน พร้อมเสนอการสนับสนุนครั้งใหม่แก่ยูเครนด้วย
รัสเซียเป็นซัพพลายเออร์พลังงานรายใหญ่ที่สุดของยุโรป การทำสงครามกับยูเครนได้ดันราคาพลังงานที่สูงอยู่แล้วจากการฟื้นตัวของเศรษฐกิจหลังโควิด ให้พุ่งแตะระดับสูงสุดเป็นประวัติการณ์
อ้างอิง: https://www.bbc.com/news/business-60871601
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
EU
News Update
ก๊าซธรรมชาติ
รัสเซีย
รัสเซียยูเครน
สหรัฐฯ
อียู
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA